Mangors Kogebog for smaa huusholdninger/Omeletter
<div style="text-align: justify; max-width: 45em">

Omeletter 
bages efter de samme Regler som Pier; efterfølgende Sorter maa bages i en Timestid, strax anrettes og spises varme med Strøsukker.

Risengryns-Omelet. 
½ Pd. (50 O.) Gryn skoldes og koges netop møre i 2 Potter Melk, ½ Pd. (50 O.) Smør røres til Fløde, og naar Grøden er lidt afkølet, røres den med 10 Æggeblommer, 1 ad Gangen, Smørret, stødt Vanille, hvidt Sukker og ganske lidt Salt. De pidsede Hvider røres tilsidst deri.

Fløde-Omelet. 
Naar 8 Lod (25 O.) Meel er bagt i 10 Lod (31 O.) Smør, som først er afklaret, kommes lidt efter lidt 1 Pot Fløde eller god Melk deri, og det koges under stærk Omrøren og Pidsken med Skeen. Det svales lidt, røres derpaa stærkt med 4 Lod (12 O.) hvidt Sukker, 10 pidskede Æggeblommer, stødt Vanille og tilsidst de pidskede Hvider. Til 8 à 10 Personer.

Fløde-Omelet. 
Naar 5 Æggeblommer ere rørte hvide med 1 Lod (3 O.) Sukker, røres ½ Lod (1½ O.) Meel og lidt efter lidt ½ Pot Fløde og lidt stødt Vanille deri, de pidskede Hvider tilsidst. Den bages i ½ Time og er til 3 à 4 Personer.

Citron-Omelet. 
5 Æggeblommer røres hvide med ¼ Pund (25 O.) hvidt Sukker, derefter med Saft af 1 à 2 Citroner, reven Skal af 1 Citron og de pidskede Hvider, som maa røres stærkt omkring for at blive godt blandede i Deigen. Den bages i ½ Time og er til 3 a 4 Personer.

Sur Fløde-Omelet. 
1 Pægel sur og 1 Pægel sød Fløde pidskes først i Skum, derefter med 6 Æggeblommer, lidt hvidt Sukker og 6 Lod (19 O.) Meel. De pidskede Hvider røres i, naar den sættes i Ovnen. Til 6 Personer.

En Lag-Omelet. 
¼ Pd. (25 O.) Smør og ¼ Pd. (25 O.) Meel bages, til det slipper Skeen; medens det endnu er over Ilden, røres ½ Pot Melk deri. Naar det er afkølet, røres 6 Æggeblommer deri, og tilsidst de pidskede Hvider. En Stegepande smøres med koldt Smør til den første Kage, Deigen deles i 3 Dele og bages som 3 tykke Pandekager. Imellem hver Kage smøres Syltetøi, og paa den øverste strøes hvidt Sukker. Den spises varm med Strøsukker og er omtrent til 8 Personer.

Æble-Omelet. 
12 store Æbler skrælles, skæres i Stykker, Kjærnehusene tages ud, og de koges til Grød med lidt Vand under. Naar de ere udkogte, røres ¼ Pd. (25 O.) Smør og ¼ Pd. (25 O.) hvidt Sukker deri, og naar det er afkølet, røres 4 Æggeblommer og tilsidst de pidskede Hvider deri. Formen eller Fadet strøes med Brød, og den bages lysebrun. Den spises varm med Strøsukker og er omtrent til 8 Personer.

Sylphide-Omelet. 
12 Lod (37 O.) Riismeel udrøres med 3 Pægle Fløde eller god Melk og bages meget godt med 12 Lod (37 O.) Smør, 12 Lod (37 O.) hvidt Sukker og 8 Lod (25 O.) søde, stødte eller skaarne Mandler. Det røres varmt, ikke hedt, med 12 Æggeblommer, som først ere rørte hvide, ¼ Pd. (25 O.) Corender, ¼ Pd. (25 O.) Sucat, 3 Æbler, begge Dele skaarne smaat,, og tilsidst de pidskede Hvider. Istedetfor Kryderierne kan der kommes ½ Pægel Liqueur i Deigen. Den spises med sød Sauce, hvori kommes ½ Pægel Liqueur. Den kan ogsaa koges som en Budding. Til 12 à 14 Personer.

Mangors Kogebog for smaa huusholdninger